Жената, която върна съпруга си
Разбира се, заглавието е препратка към страната.
Но по-конкретно - към жените имигрантки, които съставляват Америка,
отправена чрез платовете от родината им.
Жени като майка ми ей там.
Бихте ли ни разказали за произхода на материите на тази творба?
Внасяме ги от цял свят.
САРИНА МИШРА ТВОРБИ, 2021 Г.
Вместо да бъбриш с пазача, можеше да си със Сарина и приятелите й.
Морис от Сенегал е свестен.
Срамувам се от поведението ти.
На колко секунди да пусна? На 50? - Да речем, на 45.
Защо правиш такъв проблем?
Не аз, а ти.
Най-сетне излизам от къщи, за да направя нещо ново
и да се запозная с нови хора, но не.
Вместо това се прибираме у дома, когато ти кажеш,
за да правим същите познати до болка неща.
Ти можеше да останеш и после да вземеш такси.
Ето, дръж.
И кажи, ако не е топло.
Добре е. Боже. Не знам какво те прихвана.
Това е повече от абсурдно.
Трябва ми вилица, скъпа.
Честит рожден ден на теб!
Пожелавам ти дълголетие и щастие, Ану.
Нека боговете да благословят теб и Викас и да ви дарят още много години...
Ану, плачеш ли? - Не.
Не се разстройвай, че остаряваш. Всички го правим.
Да! - Виж Налини.
Преди беше толкова красива, а сега изглежда изморена.
Лекарят ми откри анемия.
Не, заради Вик е. Писна ми от него.
Стига. - Боже мили.
Ману все цъка на телефона. Звучи ето така...
Не, този път съм сериозна.
Снощи на изложбата на Сарина видях как тя живее толкова свободно.
И, разбира се, Вик реши да си ходим без причина.
Сервирах му вечерята.
Едно и също всеки ден - чувствам се в капан.
Да, но не е ли това бракът - двама души решават да влязат в един капан?
Но дали съм била наясно? Омъжих се за него, без да знам какво е.
Бях млада и толкова глупава.
Всички сме в кюпа, така се правеше.
Какво ти остава, освен да търпиш? Ще поръчаме ли?
Но, Пушпа, не искам да търпя.
Искам да съм щастлива, а Вик не ми позволява.
Какво по-точно? Кое е това важно нещо, което пропускаш?
На 60 години съм и единственото, което правя, е да се грижа за него,
а той за мен - не.
Знам, че не бива да е така.
Можеш да го върнеш.
Какво? - Удая, какви ги говориш?
В Америка, ако не харесваш мъжа си, просто го заменяш с нов.
Не, така не може.
Казвам само, че ако не си щастлива, Ану, направи нещо, за да си щастлива.
Щастие? В днешно време хората само това искат.
Не само щастието е важно.
Животът ти поднася и изпитания.
Можем ли вече да поръчаме, преди да умра от глад?
От стомаха ми се чува гура, гура.
Извинете, готови сме да поръчаме.
Може ли да поръчам за всички? Ще е по-бързо.
ГАРАНЦИЯ НА СЪПРУГА
Каква е причината за връщането?
Причината ли? - Да, госпожо. Защо връщате съпруга си?
Откъде да започна?
Главно защото в следващите 20 години,
ако е рекъл Господ, искам нещо различно.
От мен. Кажи си го. Искаш нещо различно от мен.
Причините могат да са: "не пасва", "с производствен дефект", "дойде късно",
"дойде повреден", "не е подходящ". - Значи "не е подходящ".
Вече.
Нося и това.
Не знам дали ви трябва. Как се нарича, гаранция?
Да. Благодаря.
37 години брак.
Макар да приключва, е постижение, за което ви поздравявам.
Благодаря.
Какво правим оттук нататък?
Господин Викас, ще ви заведем тук, отзад,
и ще ви оценим според възрастта, качеството, опита, уменията.
Не слушайте какво ви казва жена ми, имам много умения.
Разбирам от география.
Ще подобрим външния ви вид, ще оправим, което е нужно,
преди да ви изкараме в залата за препродажба.
Да го изкарате в залата? - Ето тук, в сектора за съпрузи.
СЪПРУЗИ
Добре, Ану. Аз съм дотук.
Добре. Благодаря, Вик.
Това е.
ВЪРНАТ
Тръгвам.
Аз съм Ибрахим. Добре дошъл. - Аз съм Сал.
Аз съм Викас.
Само да запиша номера за замяната ви и после официално сте приключили.
Замяна ли? Не искам друг съпруг.
Предлагам само съпруг или съпруга от магазина на същата или по-ниска цена.
Но в условията на договора...
Не се отнасят за покупки извън страната, направени преди 1986 г.
Кърпичка? - Благодаря.
Искаш ли да гледаме телевизия? - Каквото кажеш.
Например новините? - Идеално.
Исках да съм художничка, преди да срещна Вик.
Мисля, че затова избрах теб.
Поласкан съм. Ти си страхотна жена, знаеш ли?
Винаги ли си искал да станеш художник?
Не, в никакъв случай. Да видим.
Бил съм възпитател в детски лагер, продавач на сладолед.
Работил съм в склада на "Сиърс".
Обожавам "Сиърс".
В колежа се занимавах с какво ли не.
Водех обиколки на кампуса, работех на въжена линия в Коста Рика.
Дълга история.
Едно лято поправях офис столове. Още по-дълга история.
Бил съм и модел.
Бил си модел? - За кратко.
Манекен ли?
Давай, Ану, ще се справиш.
Не мога. Получи се зле. - Едва ли е толкова зле.
Ще дойда да видя.
Това е страхотно. Наистина е страхотно.
Колкото и да го повтаряш, знам, че ме лъжеш.
Наистина смятам, че е страхотно като за първи опит. Има динамика.
Перспективата ти е правилна, нали?
Пропорциите са точни.
Спокойно, отпусни се. - Отпусната съм.
Нима? Раменете ти са на нивото на ушите.
Странна работа, и мама беше така.
На майка ти ли ти напомням?
Малко, но не по смущаващ начин.
"За мен упражненията не са само физическо натоварване, а и терапия."
Мишел Обама.
Винаги съм искала да вляза във форма.
"Трябва да тренираш, иначе в един момент ще рухнеш."
Барак Обама очевидно. Да вървим!
Давай, ще се справиш!
Пет, шест, седем, осем!
Юмрук, коляно.
Вземи решение, не спирай, успявай.
Помнете - хубавите резултати идват при онези, които тренират.
По-чевръсто!
Удряйте!
…което е чудесно,
защото единственото движение на Вик беше от кухнята до фотьойла.
Раул, чуваш ли ме?
Ану, не мислиш ли, че сложи много масло на хлебчето?
Трябваше да ме попиташ. Щях да ти кажа кои са безделниците.
Виждаш ли този несретник, Ану? - С бейзболната шапка ли?
Да. За нищо не става. Четири пъти сваляха цената му.
Още ли не са те взели?
Засега само ме заглеждат.
Но така имам време да осъзная, че трябва да направя някои промени.
Така ли?
Да. Общувам много със Сал и Ибрахим.
Ибрахим е семеен терапевт.
Опитвам се да разбера къде сгреших
и може би онова, което каза, когато ме върна, беше вярно.
Може би вече не бяхме подходящи един за друг.
Сега разбирам, че е трябвало да направя корекции, а не го направих.
Аз също научавам много за себе си.
Най-сетне разбрах, че търся щастието не където трябва.
Наистина ли? - Трябва да надникна в себе си.
Да разбера коя съм. Да съм сама, ще ме направи щастлива.
Ясно. Може би така е най-добре.
Желая ти късмет.
Благодаря, Вик.
Трябва да тръгвам.
Ще дойда да те видя другата седмица.
Хайде. Чао. - Добре.
СОЛО ПЪТУВАНЕ В ИТАЛИЯ
Вернаца.
Бока дела Верита.
Чао бела.
Спагети карбонара.
Заповядай в скромната ми обител.
Ето за това говорех, предната градина.
Сигурно си я виждал милиони пъти, само поглеждаш...
Здрасти, Ану!
Би ли подържал това за малко? Ану, къде се дяна?
Здрасти. Добре ли си? Стори ми се, че падна.
Тъкмо уцелих страшна далавера в магазина.
Всъщност винаги съм си падала по него.
Цената беше толкова добра, че не можех да го подмина.
Ще бъде ли неловко? - Не, стига, никак няма да е неловко.
Чудесно.
Не мислех, че ще е неловко, защото ти го върна.
Да, просто...
Ти го върна.
А аз го взех.
Предната градина не е за гледане.
Трябва да погледнем отзад, защото там са хубавите неща.
Заповядай.
Здрасти, Ану. Какво правиш тук?
Здрасти, Барбара. Разчиствах у дома
и исках да ти дам тези стари дрехи на Вик, в случай че му трябват.
Много мило от твоя страна.
Кашонът е доста тежък.
Мога да вляза да го оставя, ако искаш. - Не, няма да му трябват.
Няма ли? - Купих на Викас нови дрехи.
Викас?
Барби, всичко наред ли е? - Много си готин.
Здравей, Ану.
Не е ли готин?
Да. Знаеш ли?
Мисля, че все още не сме готови за гости без покана.
Моля?
На всички ни трябва повече време да свикнем с новото нормално.
Знаех, че ще разбереш. Чао.
Как си, мамо? Какво правиш?
Заела съм се с толкова много неща, Сару.
Да видим. Захванах се с градинарство.
Следващата фраза: "Искам стая за двама".
Да чуем.
Же вудре ун шамбре пор дю.
Запомни ли?
Же вудре ун шамбре пор дю.
Браво. Много сме добри.
В свободното време чета.
Наблюдавам птиците.
Гордея се с теб.
Може би ще излезем на двойна среща.
Полагам усилия. Не бързам.
Когато кажеш. В града има нов ресторант за суши.
Боже, добре ли си, мамо? - Ще ти звънна по-късно.
Барбара, добре ли си?
Съжалявам, не те видях.
Как така не ме видя, Ану? Нямаш ли огледало за обратно виждане?
Разсеях се.
Чак сега свиквам с шофирането,
защото само Вик караше колата, когато бяхме заедно.
Ясно.
Дай да ти помогна да се прибереш.
Сигурна съм, че искаш, нали? Не, благодаря. Добре съм.
Не! Благодаря, добре съм.
Да му се не види! Боже!
Викас! Скъпи, помогни ми.
Ану беше виновна. - Хайде.
Добре.
Може ли? Благодаря. - Върви. Можеш ли? Облегни се на мен.
Сигурно се шегуваш.
Върви по дяволите.
Здрасти, Кларк. - Ану.
Тъкмо навреме за Свети Валентин. Правим разпродажба на съпрузи.
Не, благодаря.
Вик?
Какво стана?
Барбара ме върна. Каза, че животът със съпруг не е за нея.
Все още си с якето, което ти подари. Приличаш на тежкар.
Помагам си с каквото мога.
Недей. Не гледай цената ми.
Вик, това е много евтино!
Два пъти ме връщат, затова сега съм на финална разпродажба.
Ела, седни.
Искаш ли освежителна напитка?
Защо се промени заради нея?
Какво?
37 години правех всичко за теб, а ти спря да правиш каквото и да било.
После заживяваш у Барбара и изведнъж си образцов съпруг.
"Вижте ме, готвя на Барбара, чистя на Барбара,
сресвам побеляващата, оредяваща коса на Барбара."
Значи си ни шпионирала? - Да мълчиш.
Не се катерех като Джеймс Бонд по водосточните тръби.
Джеймс Бонд не прави такива неща. - Разбра ме.
Когато се оженихме, докато поправях нещо,
ти казваше: "Защо го поправи така?".
Всичко, което правех, беше неправилно, защото не се случваше по твоя начин.
Сякаш нищо не беше достатъчно добре за теб и спрях да се старая.
През всичките години мислех, че проблемът е бил в теб,
но като прекарах малко време сама,
осъзнах, че и аз не съм цвете.
Не си.
Престанахме да се ценим един друг.
Съжалявам.
Сега какво? За Ибрахим ли си дошла? - Не, край на покупките.
Значи ще останеш сама?
Не знам.
Какво стана с нас?
Бачкахме здраво, за да дойдем в страната на изобилието.
А сега сме в магазин на изобилието,
а нямаме нищо.
Не е така.
Имаме Сарина, нашата неомъжена дъщеря,
която ни гостува за няколко часа всяка година.
Ако те купя, ще трябва да е различно. Не можем да се върнем към предишния живот.
Разбира се.
Искам вълнуващ живот.
Не знам какво означава това и как да го имам, но го искам.
И не искам да ми пречиш да го имам.
Аз също. Не искам да прекарам живота си на фотьойла.
Сериозно говоря, Вик. Не става дума да отидем на круиз.
Не, круизите са шибана работа.
Станал си вулгарен?
Нов човек съм.
Не.
Не можеш да ме купиш.
На финална разпродажба съм. Заслужаваш по-добро.
Влизай в количката. - Защо?
Качвай се. - Но казах ти, не можеш да ме вземеш.
Няма да те купя, ще те открадна.
Това с цените е голяма тъпотия.
Идвай, преди някой да ни е видял.
Но какво правиш? Никога не си крала през живота си.
Да, точно така.
А ако решиш да ме върнеш? Нямаш касова бележка.
Няма да те връщам.
Добре, тръгвай.
Дай газ.
Тичай.
ПО КНИГАТА НА СЕСИЛИЯ АХЪРН
Превод на субтитрите Катина Николова